**Mark Virkler - Isten hangja az álmokon keresztül**

**SID:** Végre megtudjuk, hogy mindegyikünk kaphat álmot Istentől minden héten, és hallhatjuk Isten hangját. Nincs többé értelmetlen, képtelen álom. Vendégem garantálja, hogy meg fogjuk érteni végre az álmok jelképeit.

**SID:** Hello, Sid Roth vagyok. Isten hozott téged a világomban, amely természetesen természetfölötti. Hogy tetszene, ha az életük teljesen passzív egy harmadát Istennel való kommunikációban töltenék? Hogy miről beszélek? Az alvás idejéről! Életünk egyharmad részét átalusszuk. Hogy tetszene, ha Isten álmokat adna? A magam részéről mondhatom, hogy volt néhány szó szerint értelmezhető álmom az életemben, amelyek egészen megváltoztatták a világomat, teljesen megváltoztatták a világot. Csodálatos volt. De a legtöbb egyéb álmom jelképes értelmű volt. Őszintén szólva nem igazán értem a jelképeket, én már csak ilyen gyakorlatias ember vagyok. Ezekre egyáltalán nem is figyelek. De a Bibilából megértem, hogy az álmok figyelmeztethetnek valamire. Olyan ötleteket adhatnak, amelyek megváltoztatják a világot. Bölcsességet adhatnak. Felszabadíthatják az elhívást az életünkben. Ez nagyon fontos. Bárcsak megérteném a jelképeket. Bárcsak megértenénk a szimbolizmust, amelyen keresztül Isten szól hozzánk. Mark Virkler, te is voltál hozzám hasonló állapotban az életed egy bizonyos szakaszában?

***MARK:*** *Volt olyan idő, amikor azt gondoltam, az álmok az előző napi meg nem emésztett étel maradványai. Nem értettem, őket, nem vettem őket komolyan; teljes egészében figyelmen kívül hagytam őket.*

**SID:** Hogy bevezessük egy kicsit ezt a témát, mondj nekem egy példát a Bibliából, amelyben valaki intést kapott, például beszélj Nabukodonozorról.

***MARK:*** *Nabokodonozor álomban kapott figyelmeztetést Istentől. A szíve arrogáns volt. Azt mondja: „Én vagyok a legnagyobb király, aki valaha élt”. Azon az éjszakán álmot látott egy nagy fáról, amelyet a gyökeréig levágtak. Az értelmezése természetesen az, hogy „kivághatlak”. Ez valójában azonban egy tanács: „Figyelj ide, kezelned kell a büszkeségedet. Ha nem számolsz le a büszkeségeddel, akkor ki foglak vágni.” Dániel eljött Nabukodonozorhoz, és azt mondta neki: „Nézd, térj meg most, mert ha most megtérsz, akkor ez talán nem fog megtörténni.” Mivel az álmok nem végzetszerűek, nem szükségszerű, hogy megtörténjenek. S egy év múlva, ahogy a Biblia írja, egy évvel később, Isten „levágta” a királyt, kivetette a mezőre az állatok közé hét évre. De az Istentől kapott figyelmeztetéstől kezdve volt egy éve arra, hogy bűnbánatra jusson és megtérjen, de visszautasította. Ezért hát elszenvedte ennek a következményeit.*

**SID:** Mi hozta el a változást benned, hogy a „pizza álmoktól”, azaz az értelmetlen álmoktól eljuss oda, hogy képes vagy Isten hangját hallani a mennyből, s bölcsességet kapsz Istentől alvás közben? Mi változtatott meg?

***MARK:*** *Egy Herman Riffel nevű férfi. Torontóban tanított, Torontó közelében, és magam is szemináriumot tartottam a városban, de aznap este szabad voltam. Elmentem hát az ő alkalmára, s meghallgattam, amit az álmok értelmezéséről tanított. Azt mondtam: meg kell tanulnom, hogyan hallhatom Isten hangját az álmaimon keresztül. Tehát meghívtam Hermant a mi Biblia-iskolánkba. Egy egész sorozatot felvettünk, s ő megtanította az álmok értelmezésének alapelveit.*

**SID:** Neki volt tapasztalata az álmokkal kapcsolatban. Megváltoztatták az egész életét. Soha nem lett volna képes tanítani téged, ha ő maga meg nem értette volna az álmát.

***MARK:*** *Pontosan így van. Elmondta az egyik álmát, ahol álmában egy hegyoldalban haladt egy nagyon keskeny úton, s a családja követte őt. Az ösvény pedig egyre keskenyebb és keskenyebb lett, s végül elkezdett porladni a lába alatt, s ő meg a családja a pusztulás felé haladtak. Amikor reggel felébredt, megkérdezte az Urat: „Uram, miről szól ez az álom?” S naplót is vezetett róla. Az Úr azt mondta neki: Herman, ez a te privát kis fantáziálgatásod, amelybe belemerültél, amelyről azt gondolod, hogy olyan jól kontrollálod. Ha továbbfolytatod, akkor téged is, a családodat is pusztulásba fogja sodorni.” Tehát megtért belőle, és eljött erről az ösvényről. Hűséges maradt az első feleségéhez 93 éves koráig. Ekkor halt meg, egy vagy két éve.*

**SID:** Meg kell mondjam, ha meg tudjuk érteni a szimbolizmust, és ezzel foglalkozunk majd, akkor meg tudjuk érteni, amit a menny kommunikál felénk. Volt egy visszatérő álmod, beszélj nekem erről.

***MARK:*** *Igen, volt. Mintegy 15 éven át ismétlődött, s még gyerekkoromban kezdődött. Amikor úgy 8-10 éves lehettem, a nagyapám hirtelen meghalt, s nekem úgy tűnt, agyvérzést kapott. Ez nem igazán így történt, de ez volt a gyermekkori benyomásom. Félni kezdtem, traumán mentem át, és a démon, lényegében az agyvérzéstől való félelem démona belém költözött, és én nem tudtam ezt. Reggel úgy éreztem, hogy agyvérzést kaptam. A fejem lebénult, a karom lebénult, alig tudtam mozogni, az egészet leráztam magamról, és jól éreztem magam. Éveken keresztül legalább heti öt alkalommal így ébredtem. Aztán végül a szabadító szolgálatba bekapcsolódtunk, és a vének és a feleségem imádkoztak értem, és ahogy parancsoltak a démonnak, hogy távozzon tőlem, rám tört a bénultság érzése, a fejemben, a karomban, és a démon kiment. Az agyvérzéstől való félelem démona elhagyott, s azóta soha nem tért vissza ez az álom. Mi is volt ez? Egy gyógyulásra váró szív sikolya, amely azt mondja, megsebesültem itt lent, vérzek, fáj nekem a seb, gyertek és imádkozzatok értem.*

**SID:** De miért történik ez éjszaka? Miért nem lehet erre rájönni nappal, Mark?

***MARK:*** *A Biblia azt mondja, az álmok olyanok, mint a sötét homokszemek. A tudatalattim, a szívem, a belső emberem szól az énem tudatos részének, próbál képeket festeni, üzeneteket felhozni a felszínre, hogy meg tudjak velük küzdeni. Ezek olyan dolgok, amelyekkel nem feltétlenül vagyok kész szembesülni a megismerő értelmemmel. Tehát a szívem képi formában ajánlja fel nekem őket azt mondva, hogy tessék, vedd el ebből a tálból mindazt, amivel kész vagy most szembenézni, bármit, amivel hajlandó vagy dolgozni. Tehát ahelyett, hogy rám erőltetne dolgokat, felajánl egyes dolgokat, hogy kezeljem őket.*

**SID:** Szeretném megtudni, ezt hogyan teszi. Sok emberrel készítettem riportot, akiknek rengeteg könyvük volt a szimbólumokról, s magyarázták, melyik jelkép mit jelent. Mark azonban azt mondja, hogy a különböző szimbólumok mást jelentenek a különböző embereknek. Akkor hogyan lehet folytatni a könyvírást? Kell, hogy legyen egy jobb út! Erről fogunk beszélni, amikor visszajövünk. Ne menjenek el!

**SID:** Hello, Sid Roth vagyok, Mark Virklerrel köszöntelek! Mark, te úgy beszélsz, hogy az emberek meg tudnak érteni téged. Sőt, mig beszélsz, az emberek meggyógyulnak közben. Valakinek fáj a nyaka, ha megmozdítod a fejed, meg fogod látni, hogy a fájdalom elmúlt, és a hátad most gyógyult meg, a Messiás nevében, Yeshua nevében. Ó, valakinek a csípője is most gyógyult meg. Szóval, Mark, mit mond a Biblia az álmokról?

***MARK:*** *OK, a Zsoltárok 16:7-ben a Biblia azt mondja: „* *Áldom az Urat, a ki tanácsot adott nékem; még éjjel is oktatnak engem az én veséim.” Tehát a zsoltáros Dávid azt mondta, hogy éjjel kapom az útmutatást Istentől a szívembe, éjszaka, az álmaimon keresztül. Isten csodálatos dolgokat cselekszik az álmokban. Az 1Móz 15 az Ábrahámmal kötött szövetségről szól. Isten álomban találkozik Ábrahámmal, elaltatja, és Ábrahám azt mondja: “Rettenet szállt rám álomban”, s néhány ember valószínűleg azt mondaná, hogy ha félelem van jelen, akkor ez nem Istentől van. De az Ige világosan mondja, hogy “Isten szövetséget kötött”, s ez az ábrahámi szövetség. Ez az Ószövetség, amely álomban jött létre. Erre azt kérdeztem: “Álomban?” Ahogy említettem, úgy vélekedtem, hogy az álmok a pizza maradéka. Isten azonban azt mondja, hogy “Nem. Én szólok az álmon keresztül.” Ezt mondja az Ó-és Újszövetségben egyaránt. Az ApCsel 2:17-ben az áll, hogy “… az utolsó napokban, ezt mondja Isten, kitöltök Szellememből minden testre: és prófétálnak a ti fiaitok és leányaitok, és a ti ifjaitok látásokat látnak, és a ti véneitek álmokat álmodnak.” Világosan kimondja: “Én beszélek az álmokon keresztül”, mind az Ó-, mind az Újszövetségben.*

**SID:** Amikor az emberek a tanításodat hallgatják, szoktál bizonyos garanciákat adni. Mik ezek?

***MARK:*** *Garantálom, hogy ha megtesztek néhány egyszerű lépést, akkor életetek során minden héten fogtok álmokat kapni, amelyekre vissza tudtok emlékezni, és dolgozni kezdhettek ezekkel az álmokkal, megkérhetitek Istent, hogy magyarázza meg az álmaitok jelképeit. S Ő meg fogja mutatni az üzenetet, és isteni tanácsot vehettek át Istentől az álmokon keresztül.*

**SID:** Rendben. Szeretném, ha most tanítanál engem. Szeretném, ha a nézőket is tanítanád. Mutass nekünk néhány egyszerű lépést.

***MARK:*** *OK. Először is azt kell mondanod: “Hiszem, hogy Isten szól az álmon keresztül. Hiszek az álmokban. Hiszem, hogy fontosak.” Mert az álmok jelzést adnak a szívednek, mondván: “ Ha felébresztesz, oda fogok figyelni”. A szívednek szüksége van arra, hogy ezt kimondd. A másik módja, hogy jelezz a szívednek: tegyél papírt és ceruzát az ágyad mellé, és mondd ki: “Te álmot adsz nekem, én pedig leírom, amikor felébresztesz”. A szíved erre azt mondja, rendben, fel foglak ébreszteni. Mert a szívednek fel kell ébrednie az álom vége után öt percen belül, különben nem tudsz visszaemlékezni rá. Tehát a most megtett első három lépés jelzést ad a szívednek, hogy ébresszen fel. És fel is fog ébreszteni. Álmokat kaptál…*

**SID:** Mark, tényleg úgy érted, hogy ha olyan komolyan veszem az álmot, hogy papírt és ceruzát teszek az éjjeliszekrényemre, ez valóban azt üzeni Istennek és önmagamnak, hogy várakozom rá? Ez hit.

***MARK:*** *Igen. Ez hit, és Isten megjutalmazza. Te is tudod. Mindenki tudja, nem? A hited szerint adatik. Tehát ha azt mondom, hogy hitem szerint az álmok értelmetlen képtelenségek (csak pizza álmok), erre a szívem azt feleli, rendben. Aludd át az egészet, és nem kapsz tőlem tanácsot. Ha azonban a szívem azt mondja, hogy Isten szól az álomban; a szívem erre azt feleli, rendben, megtisztelsz engem. Fel foglak ébreszteni, és kijelentést adok arról, amit fel akarok neked ajánlani.*

**SID:** OK. Szóval megvan a jegyzettömb. Lefekszel aludni. Kihirdeted, hogy hiszed, a Biblia igaz, és Isten szól hozzánk az éjszaka óráiban, ahogy Dávidhoz is beszélt. S álmot kapsz. Leírod. Mi jön utána?

***MARK:*** *OK. Ez többnyire szimbolikus. Az álomban… a Bibliában*

**SID:** Hát ez az én problémám…

***MARK:*** *Tudom. S ahogy mondtad, ahelyett, hogy álommagyarázó szótárhoz fordulnék, a jelképek a szívemből jönnek fel, mert a szívem írja a forgatókönyvet, és az én szívemben vannak képek. Képekben kommunikál velem. Így teszi a te szíved is. Tehát amikor József álmot lát, a környezetéből jelennek meg szimbólumok az álmaiban. Ő pásztorfiú. A nyílt mezőn lakik. Tehát a szimbolikus képei a meghajló kévék, a nap és a meghajló csillagok. Ilyen jelképek veszik őt körbe. Amikor Nabukodonozor lát álmot, ő aranyszoborról álmodik. Nabukodonozor aranyszobrot állíttatott, s megparancsolta az embereknek, hogy hajoljanak meg előtte és imádják. Tehát ilyen szimbólumok voltak körülötte. A szíved olyan jelképeket ragad ki, amelyek jelentenek valamit neked. Ekkor kérdezd meg, mit jelent az a szimbólum a számodra. S akkor hangolódj rá, hogy együtt mozogj (a kijelentés szellemével).*

**SID:** Mondj még néhány kérdést, amit érdemes feltenni az éppen látott álommal kapcsolatban.

***MARK:*** *Rendben. Megkérdezném: Mi az álom kulcsfontosságú, központi cselekedete? Mi az álom kulcsfontosságú érzelme? Például a központi cselekvés az, hogy zuhanok. Akkor azt mondanám erre, hogy OK, az életem milyen területén érzem, hogy zuhanásban vagyok a tegnaphoz képest? Azt mondom, hogy tudom, a hitem megrendült. Hiszem, hogy Isten valamit tenni akart. Nem tett semmit. Úgy érzem, kicsúszott a lábam alól a talaj. Az álom tehát a megrendült hitről szól. Megvan tehát a központi esemény, s megkeresem, hogy ez az álombeli kulcs-cselekvés hol jelenik meg a saját tapasztalatom alapján az életemben.*

**SID:** Ez igazi kulcstényező! Ez most világos lett nekem, az álom által. Ez eltalált.

***MARK:*** *Pontosan. S ekkor jön a következő kérdés: a kulcsfontosságú, központi érzelem. Mi a domináns érzelem? Ha például legfontosabb érzelem az, hogy frusztráltnak érzem magam, akkor megkérdezem: Az életemben milyen területen érzem magam igazán frusztráltnak most? S arra gondolok, ó, igen… Amikor ezt a kérdést felteszem, hangolok, hogy együtt tudjak folyni, mozogni (a Szent Szellemmel). Nem ráncolom össze a szemöldököm, és nem töröm a fejem.*

**SID:** Mit értesz azon, hogy hangolsz, hogy együtt tudj folyni, áramlani?

***MARK:*** *Hangolódj rá az áramlatra. A Biblia azt mondja, hogy „A bensőmből élő vizek folyamai fakadnak”. Tehát amikor a szívem beszélni akar, akkor áramló, hömpölygő gondolatokon keresztül szól. Én ráhangolódok az áramló gondolatokra, s nem az elemző gondolatokra. Nem vakargatom a fejem, s nem biztatom magam arra, hogy gondoljam ezt át. Mosolygok, hátradőlök, és megkérdem: Hm, mit jelent ez nekem? Hangolni kezdek, hogy együtt tudjak folyni, s a figyelmem máris ott van.*

**SID:** Leírod, mikor hangolódsz a folyamra?

***MARK:*** *Igen. Ráhnagolódok, s elkezdenek jönni a gondolatok, s elkezdem leírni őket. Mert ha elkezdem hittel leírni őket, akkor a folyam nem áll le, és az értelmezés egyik részét megkaphatom.*

**SID:** OK. Egy olyan embernek, aki olyan volt, mint én, az álmok csak értelmetlen képtelenségek voltak, nem tudtam megfejteni őket, sőt, nem is igazán törődtem velük. Te olyan gyakorlatias vagy. Had adjak egy végső döfést. Mondj nekem egy példát arra, hogy valaki megtette mindazt, amit tanítottál, mondd el az álmukat, s aztán mi történt.

***MARK:*** *Rendben. Vegyünk például egy fiatal hölgyet, Suzanne-t. Átvette az álmokkal kapcsolatos anyagot. Ápolónőképzőbe járt, s ápolónő szeretett volna lenni. Isten álmot adott neki azon az éjszakán, amelyen azt üzente, hogy „NEM”. Minden osztálytársa ápolónői egyenruhát viselt, ő pedig balett trikóban volt. Nem értette meg az álom üzenetét, amely arról szólt, hogy az elhívása, hogy táncos legyen. Egy hónap múlva Isten újabb álmot adott neki, és egy táncos kötelet eresztett le neki a mennyből. Felmászott rajta, és Isten jelenlétébe került. Isten arannyal borította be tetőtől talpig, és azt mondja neki: „Most már fel vagy készítve, készen állsz”. De ő még mindig nem értette meg az üzenetet. Tehát küldött neki egy harmadik álmot. Azt mondta neki: „Vedd az imanaplódat, és a naplóba írd le „tánc akadémia”. „Kezdj el egy tánc akadémiát.” El is kezdett egyet, 8 vagy 10 évvel ezelőtt. A múlt héten 200 végzős diákja volt a táncbemutatóján, és kb. 1000 ember jött megnézni. Az álom tehát egészen más életutat nyitott meg számára. Rossz irányba haladt. Isten visszahelyezte a megfelelő ösvényre, megáldotta őt, és az álmain keresztül gyümölcsöző élettel ajándékozta meg.*

**SID:** Képzeljük csak el, mi lett volna az életével, ha nem kapta volna azokat az álmokat, ha nem értette volna meg őket, és nem engedett volna nekik. S ez az áldás neked is készen áll, hogy megtörténjen. Ne menj el, azonnal itt vagyunk.

**SID:** Nagyon fellelkesített ez a kulcs az álmok megértéséhez, amit Mark Virkler kapott. S nézzünk most egy másik példát, aki megtette, amiről Mark épp most tanított.

***MARK:*** *Rendben, Sheryl MacKay, forgatókönyvíró. Ő írta a forgatókönyvet a „The Ultimate Gift” (magyarul „A legszebb ajándék” címen ismert) hollywoodi filmhez, amelyet színpadra is vittek.*

**SID:** Tudom, láttam.

***MARK:*** *Láttad, jól van. Amikor Sheryl megismerte az álmokkal kapcsolatos tanításokat, 70 álmot kapott, egy 70 részből álló sorozatot, amelyben Isten bölcsességet, tanácsot, útmutatást adott neki. A könyveinek néhány szereplője is ezekből származott. Az egyik álma egyik barátnőjének szólt, akiről megmutatta Isten, hogy öngyilkosságot akar elkövetni. Elment hozzá, szolgált felé, s amikor a barátnője felismerte, hogyan gondoskodott Isten róla azáltal, hogy Sherylnek álomban adott kijelentést, s rajta keresztül neki, úgy döntött, nem lesz öngyilkos, és érdemes élni. Tehát az álom radikálisan megváltoztatja az emberek életét.*

**SID:** Mark, tetszik nekem, amikor az emberek találmányokat kapnak álomban. Mi most pl. romló gazdasági körülmények közt élünk. De ez nem jelenti azt, hogy Isten népével is meg kell ennek történnie. Kaphatunk álmokat Istentől, s megmutathatja nekünk, hogy boldoguljunk a rossz gazdasági helyzetben, hogyan tehetjük jobbá. Vannak álmok, amelyek népeket mentettek meg a találmányok révén, pl. a varrógép feltalálása által.

***MARK:*** *A férfi, aki feltalálta és szabadalmaztatta a varrógépet, azt akarta kitalálni, hogyan fűzze be a cérnát a tűbe. Sehogy sem jött rá. Lefeküdt aludni, s álomban indiánokat látott, akik rongyokon keresztül lőttek ki nyilakat. Fölkapott egy kis cérnát, s visszahúzta a ruhaanyagon keresztül, és megértette… Amikor felébredt, egyenesen a laborjába ment, és tökéletesítette a varrógépet, amit aztán egy millió egyenruha megvarrására használtak a seregben szolgáló férfiaknak, mert akkoriban háború volt. Tehát igen: a történelmet lehet befolyásolni az Istentől kapott álombeli kijelentések által, ha cselekvéssé fordítjuk őket.*

**SID:** Beszélj nekem Eric Rose-ról, erről a híres szobrászról.

***MARK:*** *Eric Rose művészeti főiskolára járt, de eljött onnan a maximalizmusa (perfekcionizmusa) miatt. A bal agyféltekét használta, és nem élvezte. Amikor Isten álomban megszólította, visszahívta a művészetbe alkotni, de hozzátette, adjunk hozzá valami többletet. Készítsünk szobrokat, amiket még soha korábban nem csinált. Így vezette Isten őt arra, hogy hat láb (kb. 183 cm) magas bronzszobrokat készítsen, s ezeket több ezer dollárért adta el. Megint egy példa arra, hogy az Istentől kapott kreativitás és a szolgálatba való visszahívás megtörténhet, ahelyett, hogy olyan dolgot tegyél, amit nem kellene.*

**SID:** Hiszem, hogy Isten csodálatosan teremtett minket, ajándékokat helyezett el bennünk. Sok ember soha nem éri el a megelégedettséget, a beteljesülést az életben, mert nem viszik véghez, amire Isten a bensejükben alkalmassá tette őket. S milyen különleges kommunikációs mód ez, ahogyan Isten beszél hozzánk: amikor alszunk. Mit mondasz azokról az emberekről, akik betegek?

***MARK:*** *Van egy titkárnőm, aki kapott egy álmot. Álmában belépett a házába, és füstöt érzett. Kereste, hol van tűz, s végül megtalálta lent a konyhában. Ekkor felébredt. Az álom magyarázata kb. két hónappal később érkezett meg, amikor orvoshoz ment. Azt mondta neki az orvos: „A beleiben tűz van, gyulladás van. A stressz okozza.” Adott rá neki valamit, s hozzáfűzte: „A stressszt fel kell oldani, itt van egy kis gyógyszer”. Elmúlt. Az álom egy év múlva visszatért. Ugyanaz az álom: tűz a házban, a konyhában. A konyha annak a jelképe, ahol eszünk. Ez az emésztőrendszer. Tehát a házunk egyik része, ahol lakom itt eszem. Ez az emésztőrendszerem. A konyhaszekrény alsó része a belek alsó részére utal, itt volt a betegség. Amikor az álom egy év múlva visszatért, már tudta, hogy fel kell oldani a stresszt, különben ismét orvoshoz kell mennie gyógyszerért. Az álmok tehát segíthetnek abban, hogy egészségesek legyünk. S jelzik a problémákat, amelyekkell a szervezetünk küzd.*

**SID:** Az egészségnek van egy másik területe is, a jó mentális állapot, a szellemi jólétünk. Voltak álmaid olyan emberekről, akikkel foglalkoznod kellett…

***MARK:*** *Ó, igen, pontosan. Két héten át keményen dolgoztunk: napi tíz órát, hetente hat napot, és száz tanítást vettünk videóra. Teljesen felemésztett a felvétel, és három álmot láttam. Az elsőben valaki odajött hozzám, és imát kért, de ima helyett leráztam. Felébredtem, s mondom: „Ember, ez iszonyú”. Az Úr azt mondta, amikor lejegyeztem a naplómba, és kérdeztem, mit akar ezzel üzenni: „Mark, benne vagy ebben a nagy műszaki dologban, de nem törődsz azokkal az emberekkel, akik a felvételt készítik. Figyelmen kívül hagyod a szükségeiket.” Azt mondta: „Tanítsd meg nekik, hogyan hallhatják meg Isten hangját. Tanítsd meg, hogyan értelmezzék az álmokat”. Ettől kezdve minden reggeli áhítatban együtt naplóztunk, minden nap ebédidőben megosztottuk egymással előző éjszakai álmainkat, és együtt, csoportként értelmeztük őket. Isten arra intett: Mark, helyezd az embereket a munka elé. Tartsd meg az egyensúlyt, ne mozdulj ki belőle. Az álmok tehát segítenek egyensúlyban maradni, ahogy átmegyünk az életen.*

**SID:** Azt hiszem, most azonnal imádkozhatsz értünk, és szabadítsd fel az Istentől belénk helyezett ajándékot, hogy képesek legyünk tisztán szót hallani Istentől, amikor álmodunk. Imádkoznál most mindenkiért?

***MARK:*** *Hogyne, szívesen. Szeretném, ha velem mondanátok, csak egyszerűen mondjátok a szíveteknek, hogy hiszem, az álmok fontosak.*

**SID:** Hiszem, az álmok fontosak.

***MARK:*** *Hiszem, hogy ez az egyik módja annak, ahogy Isten szól hozzám.*

**SID:** Hiszem, ez az egyik módja annak, ahogy Isten szól hozzám.

***MARK:*** *Tisztelem az álmaimat.*

**SID:** Tisztelem az álmaimat.

***MARK:*** *Rendben. Hadd imádkozzam most érted. Atyám, felszabadítom a hit ajándékát minden hallgató szívében. Hitet, hogy az álmok és értelmezésük elevenedjenek meg a szívükben. Hit, éledj fel, a Jézus nevében! Uram, tanácsold isteni tanácsokkal népedet az álmokon keresztül, a Jézus nevében. Ámen.*

**SID:** Istennek is van egy álma. Vannak, akik meg vannak sebezve. Vannak, akiket eltávolított a vallásosság, de soha ne fordulj el attól, aki szeret téged, bármit is teszel. Ez elválasztana az Ő szeretetétől, de Ő tiszta szeretet. Isten tiszta szeretet. Nem tapasztaltál meg addig szeretetet, amíg meg nem tapasztaltad Isten szeretetét. Szeretném, ha most a saját szavaiddal, saját száddal megvallanád, hogy bűnös vagy, és szükséged van arra, hogy Isten minden bűnödet megbocsássa, amit elkövettél, és adjon erőt, hogy le tudd győzni azokat a jövőben. S ekkor mondd azt: „Jézus, légy számomra valóság”. Jézus, légy számomra valóság, Jézus, élj bennem. Az élet több mint munka, alvás, evés. Ez is benne van, de az élet ennél többet tartogat. Van menny a földön. S amikor a földi ruhánkat itt hagyjuk, vár a menny, ahol örökké Isten szeretetében lehetünk. Nincs ennél jobb hely számodra, sem most, sem akkor. Kérlek, saját szavaiddal mondd el ezt az imát. Ragadd meg a valóságot, éledj föl!